
„REVISTA NAŢIONALĂ DE TEATRU“ 


Cuba, denumită în America Latină 
„Insula libertăţii“, străbate o trepi- 
dantă şi eroică perioadă de căutare a 
unor căi noi în toate domeniile de ac- 
tivitate. Aşa se face că, printre alte 
inițiative, în țară s-a deschis un ade- 
vărat front îndreptat împotriva lipsei 
de învăţătură și cultură. sf 

Anul 1961 a fost decretat „el ano 
de la educacion“ — anul educaţiei. 
Mişcarea generală de instruire a cu- 
prins, cum era firesc, şi domeniile ar- 
tei, În coloanele presei cubane — ală- 
turi de vitale probleme de stat — s-au 
dezbătut perspectivele învățămîntului 
muzical și coregrafic, organizarea şi 
planul de studii al Şcolii de artă dra- 
matică, noul sistem de cursuri pentru 
instructorii formațiilor de amatori etc. 
În acest climat de efervescenţă cultu- 
turală a apărut, în 1961, și prima re- 
pistă teatrală a Cubei revoluționare — 
„Revista nacional de teatro“. 

Teatrul cuban are o tradiţie veche. 
Elemente dramatice se întilnesc încă 
în secolul al XVIl-lea, iar prima 
scenă, „Coliseo“, înființată la Havana 
în 1776, a marcat începutul unei dez- 
voltări impetuoase a activităţii teatrale 
şi a literaturii dramatice naţionale. Cu 
toate acestea, în afară de revista „Pro- 
meteo“ — singura care s-a afirmat 
înainte de revoluţie, dar cu o existență 
destul de scurtă —, în Cuba n-au exi- 
stat publicații care să se fi ocupat cu 
precădere şi regularitate de probleme 
teatrale. 

Salutind cu căldură apariția „,Re- 
vistei naționale de teatru“, editată la 
Havana, sub conducerea Direcţiei Cul- 
turii din Ministerul Educaţiei, vom 
face totodată și o succintă prezentare 
a primului număr apărut. Articolul 
redacțional  schițează caracterul și 
scopul revistei. Ea este prima publi- 
cație cubană de teatru, cu o funcţie 
precisă în frontul ideologic, în condi- 
țiile dezvoltării rapide a teatrului cu- 
ban de azi. În același timp, redacția 
vrea să împărtăşească lumii întregi 
„cum, de către cine şi pentru ce se 
face teatru în Cuba“, stabilind legături 
cu teatrele popoarelor prietene. 

În continuare, revista cuprinde ar- 
ticole semnate de cunoscuți oameni de 
specialitate din Cuba. Natividad Gon- 
zales Freire semnează articolul Dez- 

voltarea teatrului în Cuba. Este o su- 
mară, dar foarte interesantă trecere în 
revistă a enunțului din titlu, oferin- 
du-ni-se posibilitatea de a cunoaşte 
principalele etape de dezvoltare ale 
teatrului cuban, influenţele suferite în 
decursul veacurilor, nașterea şi dezvol- 
tarea dramaturgiei autohtone, activi- 
tatea teatrală pină la revoluție şi dru- 
mul ei de astăzi. Prin citarea unor 
nume de autori şi de opere, ca Matias 
Montes Huidobro cu lucrarea Los 
acosados (Acuzaţii), Raul Eguren cu 
El despertar (Trezirea), Pablo Armando 
Fernandez cu Las armas son de hierro 
(Armele sint de fier), Enrique Barnet 
cu Cambula, Jesus Orta Ruiz cu foarte 
interesanta sa încercare Drama de la 
Terra (Drama pămîntului), ni se con- 
turează cu aproximație imaginea dra- 
maturgiei şi a teatrului nou revolu- 
ționar. 

O nouă concepție a operei „Altarul 
lui Maestro Pedro“ este titlul artico- 
lului semnat de Alejo Carpantier. 
Comparind punerile în scenă ale ope- 
rei lui Manuel de Falla, realizate de 
Opera Comică din Paris sau la Ca- 
racas, cu noua montare de la Teatrul 
Naţional din Havana, autorul remarcă 
originala concepție regizorală a cu- 
banului Vicente Rewvuelta. 

Cehov este şi el evocat în paginile 
revistei : Felix Pita Rodriguez, în arti- 
colul Să vorb'm despre Cehov (cuvînt 
omagial rostit la Palacio de Bellas 
Artes), face o prezentare a autorului, 
a operei şi a concepțiilor estetice ceho- 
viene. În Pantomima şi dansul în fol- 
clorul cuban, Argeliers Leon se ocupă 
de bogata moștenire folclorică,  izvo- 
vită din străvechile legende ale popu- 
lației băștinașe şi ale negrilor. Sint 
descrise ritualurile negre ale lui Eg- 
gon, reprezentațiile „mandinga“, ri- 
tualurile „abakua“ etc. Articolul Ame- 
rica Latină la cel de al IV-lea Festi- 
val Internaţional al Teatrului Naţiu- 
nilor semnalează prezența Columbiei 
și Braziliei la Festivalul de la Paris, 
anul trecut. Este vorba de spectacolele 
Teatrului Experimental din Cali (Co- 
lumbia) şi de două formații braziliene: 
Compania Becker şi Teatro de Arte 
Popular del Brasil. 

Problema învăţăturii lui Stanislavski 
este luată în studiu de Cuqui Ponce de 

Leon în articolul Stanislavski şi sis- 
temul său, din care rezultă că la Insti- 
tutul de Artă Dramatică din Havana 
se studiază cu rezultate bune sistemul 
lui Stanislavski. Sub titlul Compendiu 
al epocii spaniole (Oameni, autori şi 
condiţii scenice în secolele de aur), 
Luis Amado Blanco întreprinde o ra- 
pidă enumerare a momentelor de virf 
atinse de literatura şi arta dramatică 
spaniolă în secolele al XVl-lea şi al 
XVII-lea. 


Revista reproduce, în continuare, 
Manifestul intelectualilor şi artiștilor 
cubani, publicat în presa cubană în 
ziua de 19 noiembrie 1960. 


Jos6 Escarpanter face în Teatrul lui 
Charlos Felipe o scurtă prezentare a 
dramaturgului  cuban contemporan, 
consacrat încă în 1938, cînd a fost dis- 
tins cu Premiul Naţional de Teatru 
pentru comedia Azi-noapte, în pădure. 

În Brecht — note alese despre tea- 
trul său, Eduardo Manet face o apre- 
ciere a teatrului brechtian, analizîn- 
du-l din punct de vedere al conținu- 

tului, al prezentării scenice, al actua- 
lităţii dramaturgului german şi al re- 
acției publicului (se vorbeşte de o „pa- 
siune“ brechtiană) la spectacolele cu 
piesele sale. 

Ultimele pagini — Aspecte din tea- 
tre — sînt rezervate prezentării (în 
imagini bogate şi texte explicative) a 
activității teatrale din Havana, în de- 
cursul ultimilor doi ani. Impresioner “ă 
atit numărul teatrelor, cît și varieta.ca 
repertoriului. Alături de nume ale au- 
torilor naţionali şi din celelalte  ţă“i 
ale Americii Latine, întîlnim titlu î 
variate din dramaturgia universală. 
Astfel, pe scenele teatrelor din capi- 
tala cubană se joacă Shakespeare, Ce- 
hov, Pirandello, Brecht, Arthur Mil- 
ler, J. B. Priestley, Jean Anouilh, J 
Paul Sartre etc. 

Urăm noii reviste de teatru activi- 
tate rodnică pe drumul început pentru 
propăşirea artei teatrale cubane, puse 
în slujba progresului și a păcii. 


Margareta Andreescu 


PROFUNDAȚI CONȚINUTUL PIESELOR CARE V-AU PLĂCUT, CITINDU-LE 


Cereți în librării și la standurile de cărți următoarele volume: 


I. L. Caragiale — Opere, vol. I (,,0 scrisoare pierdută“, 
„Năpasta, „D-ale carnavalului“, ş.a.) 

Bertolt Brecht — Teatru (,,Viața lui Galilei“*, “Cercul de 
cretă caucazian“, ș.a.) 

N. V. Gogol — Opere, vol. 1V (,„,Revizorul:t, „Căsătoria, 
„Jucătorii de cărți“, ș.a.) 

Federico Garcia Lorca — 4 piesede teatru („Casa Bernardei Alba, 
;;Mariana Pineda'*, ş.a.) 

G. Hauptmann — Teatru (În zori“, „Țesătorii“, „În 
amurg**) 

J. Racine — Teatru („„Andromaca't, ,,Britannicus, 
„Fedra'*, 3.a.) 

Fr. Schiller — Teatru, vol.1(„„Hoţii“, „Intrigă și iubire“) : 

W. Shakespeare — Opere, vol. 1V (,,Henric al IV-lea“, 


„Îmblinzirea scorpiei“t) 


W. Shakespeare — Opere, vol. V (,/Litus  Andronicust, 
„„Nevestele vesele din Windsor“, „Henric 
al V-lea“) 

W. Shakespeare — Opere, vol. VI („Henric al VI-lea) 

L. N. Tolstoi — Opere, vol. XI (,,Cadavrul viu::, „Puterea 
întunericului:*) 


AAAAAAAAAAAAAAAAAAAA AAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAA4 


— AMA A MAMA AAA AAA AAA AAA A aa 


- 
[a-] 
? 

RS 
tn 
= 
= 


SBLIOTECI 


INSTITUTULUI 
DE ISTORIA 


